open-index/open-wikipedia-markdown huggingface dataset:
Alcatrazz

**Alcatrazz** er et heavy metal-band opprettet i 1983 i Los Angeles. 

## Biografi
Opprinnelig bandoppsetning besto av Graham Bonnet (vokal), Yngwie Malmsteen (gitar), Gary Shea (bassgitar), Jimmy Waldo (keyboard) og Jan Uvena (slagverk). Bandets debutalbum *[[No Parole from Rock 'n' Roll]]* ble utgitt i 1983 på Rocshire Records. Malmsteen sluttet i bandet i 1984 og begynte sin solokarriere. Han ble erstattet av Steve Vai som kom fra Frank Zappa. *[[Disturbing The Peace]]* ble så utgitt i 1985, produsert av Eddie Kramer. Steve Vai forlot bandet i 1986 for å spille med David Lee Roth. Han ble erstattet av Danny Johnson. De ga ut sitt siste studioalbum, *[[Dangerous Games]]*, i 1986. Albumet var ingen suksess og bandet ble oppløst i 1987.

Bandet har senere oppstått igjen som «Alcatrazz featuring Graham Bonnet». De har turnert og planlegger et nytt album. Shea og Uvena har også startet opp bandet på nytt, under det gamle navnet.

## Bandmedlemmer
### Alcatrazz (featuring Graham Bonnet)
*Graham Bonnet – vokalist
*Howie Simon – gitar
*Tim Luce – bassgitar
*Glen Sobel – slagverk

### Alcatrazz
*Tommy Fields – vokalist
*Stig Mathisen – gitar
*Gary Shea – bassgitar
*Jan Uvena – slagverk
*Jimmy Waldo – mellotron, hammond, moog, keyboard

### Tidligere medlemmer
*1983–1984: Yngwie Malmsteen – gitar
*1984–1986: Steve Vai – gitar
*1986–1987: Danny Johnson – gitar

## Diskografi
* 1983: *[[No Parole from Rock 'n' Roll]]*, Rocshire
* 1984: *[[Live Sentence]]*, Rocshire
* 1985: *[[Disturbing the Peace]]*, Capitol
* 1986: *[[Dangerous Games (Alcatrazz)|Dangerous Games]]*, Capitol

## Eksterne lenker
* 
* Alcatrazz featuring Graham Bonnet hos MySpace
* Alcatrazz hos MySpace
* Graham Bonnet's offisielle nettside
* Yngwie Malmsteen's offisielle nettside
Live Sentence

***Live Sentence*** er et konsertalbum fra heavy metal-bandet Alcatrazz.

Opptakene er gjort under turneen for å promotere studioalbumet *[[No Parole from Rock 'n' Roll]]* med samme personell som på albumet. 

## Sporliste
# «Too Young to Die, Too Drunk to Live»
# «Hiroshima Mon Amour»
# «Night Games»
# «Island in the Sun»
# «Kree Nakoorie»
# «Coming Bach»
# «Since You've Been Gone»
# «Evil Eye»
# «All Night Long»

## Personell
* Graham Bonnet – Vokal
* Yngwie Malmsteen – Gitar
* Gary Shea – Bassgitar
* Jan Uvena – Slagverk
* Jimmy Waldo – Keyboard

## Eksterne
* 
*
Pony Canyon

**Pony Canyon** (株式会社ポニーキャニオン, Kabushiki kaisha Ponī Kyanion) er et stort japansk multimediaselskap opprettet i 1966, som utgir musikk, videoer og videospill.

De er en del av Japanese Media Group, Fujisankei Communications Group, og har hovedkvarter i Tokyo, og kontorer i Malaysia, Sør-Korea og Hongkong. De har ca. 360 ansatte. De eier også plateselskapet *Flight Master*.

## Eksterne lenker
*
Stikkebrodd

**Stikkebrodd** eller **giftbrodd** finnes særlig hos insekter med sterile hunner (arbeidere), særlig hos humler, bier og stikkevepser, blant de sosiale insektene. Ikke bare insekter har stikkebrodd, blant annet finnes det en giftbrodd hos skater. Brodden er et forsvars- og angrepsvåpen og er forbundet med giftkjertler. 

Hos insekter er stikkebrodden et omdannet eggleggningsrør. Derfor er det bare hunnene som stikker. Noen vepser, som veivepser og gravevepser har også en stikkebrodd med gift, den brukes til å lamme eller bedøve et byttedyr. Hos gravevepser blir det bedøvde dyret gravd ned sammen med ett egg, og blir mat for den nyklekte gravevepslarven.
Gabriel Werner Johansen

**Gabriel Werner Johansen** (Gunnar Gabriel Grønnestad) (født 24. januar 1950 i Stavanger) er en norsk aktivist. 

Han vokste opp i fattige kår i 1950-årene. Hans mor var av rom-folket noe som preget oppveksten.  Som 11-åring ble han sendt som til barnehjemmet på Lindøy.

Han har hatt tillitsverv i flere foreninger og organisasjoner knyttet til rom-folket. Per 2006 var han leder av *Romani & Romanes Folkets Landsforbund*. Per 2007 var han president i Sigøyneralliansen. Han har også vært nestformann i Romanifolkets landsforening.

Han har også deltatt i flere debatter på TV, radio  og i pressen.

Han er også medlem i Nordisk Romanieråd for å øke det nordiske samarbeidet mellom Romani-folket.

## Referanser
Danielsen Videregående Skole

**Danielsen Videregående Skole** (DVS) er en kristen videregående friskole som holder til i Bergen sentrum. 

Skolen eies og drives av Egill Danielsens Stiftelse som driver fire privatskoler i bergensområdet og dessuten ungdomsskoler på Osterøy, på Karmøy, i Haugesund og på Frekhaug.  

Skolen startet sin virksomhet som Danielsen skole med privat gymnas i 1932. Skolens grunnlegger, eier og opprinnelige rektor var Egill Danielsen 

## Utdanningstilbud
Skolen tilbyr følgende utdanningsprogrammer:

## Se også
* Danielsen Intensivgymnas (studiespesialisering for voksne)

## Referanser


## Eksterne lenker
*
Teglfly

* skogteglfly
* augustteglfly
* rødfrynset teglfly
* bringebærteglfly
* engteglfly

**Teglfly** (*Diarsia* spp.) er en slekt av nattfly som tilhører underfamilien Noctuinae. Fire eller fem arter er funnet i Norge, alle er forholdsvis vanlige i Sør-Norge. Vanligst er skogteglfly (*Diarsia mendica*), som kan finnes nær sagt over alt og ofte er ganske tallrikt. To av de norske artene, bringebærteglfly og engteglfly, er meget vanskelige å skille, noen eksperter mener de bare er former av samme art.

## Utseende
Middelsstore (vingespenn 28 – 45&nbsp;mm), kraftige nattfly, vanligvis gulbrune eller rødbrune på farge. Forvingene har tydelig krum ytterkant. Nyre- og ringmerkene er vanligvis tydelige, området mellom dem som oftest mørkere enn resten av vingen. De fleste artene er ganske variable i fargen.

## Levevis
Larvene lever på løvtrær, busker og urter av mange arter. Disse artene finnes mest i skog og på heier, gjerne der det er litt fuktig. De voksne sommerfuglene flyr om natten fra midtsommer til tidlig høst.

## Utbredelse
Slekten er utbredt over det meste av den palearktiske sone, i Nord-Amerika og Sørøst-Asia. Det finnes også noen få arter i Ny-Guinea, Australia og New Zealand. Det største artsmangfoldet er i Øst-Asia, der nær halvparten av artene hører hjemme. I Europa forekommer seks arter, fem av dem også i Norge.

## Systematisk inndeling / europeiske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien Noctuinae
************** Gruppen Noctuini 
*************** Slekten teglfly, *[[Diarsia]]* Hübner, 1821
**************** rødfrynset teglfly, *[[Diarsia brunnea]]* (Denis & Schiffermüller, 1775)
**************** augustteglfly, *[[Diarsia dahlii]]* (Hübner, 1813)
**************** *[[Diarsia guadarramensis]]* (Boursin, 1928)
**************** skogteglfly, *Diarsia mendica* (Fabricius, 1775)
**************** bringebærteglfly, *[[Diarsia rubi]]* (Vieweg, 1790)
**************** engteglfly, *[[Diarsia florida]]* (F. Schmidt, 1859) (noen regner de to sistnevnte som former av samme art)

## Kilder
* Norges sommerfugler – Nattfly https://web.archive.org/web/20070704024402/http://www.toyen.uio.no/norlep/noctuidae/noc_fam.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/d/diarsia_mendica.html
* Fauna Europaea, utbredelsesdatabase for europeiske dyr. http://www.faunaeur.org/ 
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/diarsia/index.html
## Eksterne lenker
*
L (roman)

***L*** er en roman av den norske forfatteren Erlend Loe, utgitt i 1999.

Forfatteren skriver fra en reise som han og 6 andre gjorde til ei øy i Polynesia. Det ytre begrunnelsen var å imitere en oppdagelsesreise, av samme type som store nordmenn som Thor Heyerdahl hadde begått tidligere. Et gjennomgående motiv var at «alt er allerede gjort, alt er oppdaget».

Den gjennomgående tonen er naivistisk, og romanen kan sees som en videreføring av det generasjonstolkende prosjektet Loe hadde påbegynt med *[[Tatt av kvinnen]]* og *[[Naiv.Super.]]*: «Jeg ser på menneskenes liv her på jorden som et endeløst stykke gruppearbeid. Oppgaven, formulert i tidenes morgen, er som følger: Grei ut om det dere ser rundt dere. Finn ut hvordan dere på beste måte kan organisere dere og ta naturen i bruk. Beskriv, med deres egne ord, hvordan det er å være menneske. Ta rede på hvordan alt henger sammen og hvorfor dere er her. Bruk den tiden dere trenger».

Også kritikeren Tom Egil Hverven oppfatter L som en generasjonsroman: : «den tar opp i seg så mye av denne følelsen, denne stemningen på 1990-tallet som virker så utbredt, ja, nærmest riktig: Vi befinner oss etter. Etter modernismen, etter industrialismen, etter alvoret, etter muren, etter at Norge er ferdig bygget, ja, til og med etter postmodernismen eller poststrukturalismen.»

Romanens prosjekt var godt markedsført, og Loe fikk god pressedekning både i forbindelse med reisen og bokutgivelsen. Romanen fikk Bokhandlerprisen for 1999, og var en av årets bestselgere.

## Referanser
Tor-Arne Moen

**Tor Arne Moen** (født 1966) er en norsk maler, grafiker og forfatter. Han er bosatt på Notodden, med atelier i Hydroparken. Han er medlem av Norske Bildende Kunstnere, Den norske forfatterforening, og Norske Grafikere.

Moen debuterte på Høstutstillingen i 1994. Han har laget omslag til Knut Hamsuns samlede verker, en serie malerier som fikk sitt permanente galleri på Hamarøy i 1995 (Tranøy galleri). Han har siden holdt en stor utstillingsvirksomhet med oljemaleri, eggoljetempera og fargetresnitt.

Moen ga ut novellesamlingen *Høst i sommerfuglhagen* på Cappelen forlag i 1998, og romanen *Brønnørreten* på Piratforlaget i 2008.

Han har laget flere kortfilmer som der han viser den maleriske prosessen, fra oppbygging og skisse til ferdig verk.

Moen plasserer seg i en tradisjon der en rekke malere har fornyet den figurative tradisjon. En fornyelse som ligger i at kunstnere har tatt opp temaer forankret i en rik kunst, kulturhistorisk og sosialhistorisk referanseramme i et formspråk som ligger i skjæringspunktet mellom realisme og romantikk. Moen plasserer seg med det i en tradisjon som her hjemme strekker seg fra Håkon Bleken og Franz Widerberg blant de eldste over Leonard Richard, Kjell Nupen, Odd Nerdrum, Kjell Torriseth og fram til yngre kunstnere som Frank Brunner, Lars Elling fram til Koren Bjertnes og Christer Glein blant de yngste. Det er en rik og mangefasettert gren av norsk maleri, som skiller seg ut fra den sterke orientering i en mer konseptuell retning som preger mye av den samtidskunsten som dominerer blant yngre kunstnere. Det skal ikke så lite av personlig mot for å plassere seg inn i en slik tradisjon, som på ett vis har et distansert forhold til mye av den kunsten som blir definert som tidens avantgarde. Det vil være en misforståelse å tro at vi her snakker om et lokalt hjemmebrygg.

## Referanser


## Eksterne lenker
*
Ketil Eide

**Ketil Eide** (født 10. desember 1954) er en norsk sosiolog og dr. polit. med doktorgrad fra Universitetet i Bergen (2005). I tillegg er han utdannet sosionom og sykepleier fra Diakonhjemmets Høgskolesenter, og han har jobbet som sosialarbeider innen psykiatri, barnevern,
flyktningarbeid og på sosialkontor. Han er nå forsker ved Regionsenter for barn og unges psykiske helse (RBUP) i helseregion Øst og Sør, og er i tillegg ansatt som førsteamanuensis ved Høgskolen i Sørøst-Norge.. Eide har i flere år forsket på enslige
mindreårige flyktningers situasjon.

Eide (RBUP- helseregion øst og sør/Høgskolen i Telemark) er redaktør for boka *[[Over Profesjonelle Barrierer]], Et minoritetsperspektiv i psykososialt arbeid med barn og unge* (Gyldendal Akademisk 2009) sammen med Naushad A. Qureshi (Høgskolen i Lillehammer), Marianne Rugkåsa (Høgskolen i Oslo) og Halvard Vike (Universitetet i Oslo).
## Referanser


## Eksterne lenker
Hans Isak Olsen

**Hans Isak Olsen** (født 1957) er en norsk politiker som fra 2019 til 2023 var ordfører i Kautokeino.

Han representerer Kautokeino Fastboendes Liste og var én av partiets tre representanter i kommunestyret i Kautokeino for perioden 2007–11. Olsen ble gjenvalgt i 2011, 2015 og 2019. I 2011–15 innehadde han også vervet som varaordfører. Han ble valgt til Kautokeino kommunes ordfører i 2019.

Olsen var tredje vararepresentant for Isak Mathis O. Hætta på Sametinget for perioden 2001–05 og 2005–09.

Han bor i Kautokeino.

## Referanser
Arnd Peiffer

**Arnd Peiffer** (født 1987) er en tysk tidligere skiskytter som representerte klubben WSV Clausthal-Zellerfeld. I løpet av sin karriere vant han OL-gull i sprint og stafett samt fem VM-gull, hvorav to individuelle.

## Karriere
Peiffer debuterte i europacupen i 2007. I junior-VM i 2008 tok han bronse på sprinten, bronse på stafetten og sjuendeplass på jaktstarten. Han debuterte i verdenscupen i sesongen 2008/09, med en sjuendeplass på sprinten i Oberhof. På sprinten i Khanty-Mansijsk i samme sesong tok han sin første verdenscupseier, hele 23 sekunder foran toer Ole Einar Bjørndalen. 

Han deltok også på det tyske laget i flere verdenscupstafetter i 2008/2009-sesongen, blant annet da de tok tredjeplass i Vancouver, andreplass i Ruhpolding og Oberhof i  og VM-bronse både på herrestafetten og mixed stafetten. Han var med på det tyske laget som vant VM i mixed stafett 2010. I VM i skiskyting 2011 i Khanty-Mansijsk vant han 10 km sprint, og var med på Tysklands lag som tok sølv på mixed stafett. I VM i skiskyting 2015 i Kontiolax og i VM i skiskyting 2017 i Hochfilzen var han med på Tysklands lag som vant miksstafett. I VM i skiskyting 2019 i Östersund vant han normaldistansen.

Han la opp i mars 2021.

## Meritter
(*Oppdatert per 16. mars 2021*)

### [[VM i skiskyting|Verdensmesterskap]]

### Juniorverdensmesterskap

### Verdenscupen sammenlagt
(*Oppdatert per 2008/09-sesongen*)

## Referanser


## Eksterne lenker
*
Álora

**Álora** er en småby i Andalucía sør-Spania 30km nord- nordvest for Málaga. Byen ligger ved elva Guadalhorce og ved jernbanen mellom Málaga og Córdoba. 

I 1900 var innbyggertallet 10 525, i 2002, 12 538. Byen er kommunesentrum for et landbruksdistrikt der det dyrkes oliven, appelsiner, sitroner, mandler og druer. 

I kommunen er det flere små hvite landsbyer. Selv om noen eiendommer er kjøpt som feriehus for nordeuropeere, fremstår byen som en vanlig spansk by fri for turistindustri. På avstand sees byen som en tett samling små hvite hus. Det er smale gater og hus med 2-3 etasjer med små hager på baksiden. 

Byen ligger på høyder ved elva. På en av høydene ligger et gammelt fort, først bygget av fønikerne, videre bygget ut under romerriket. Det ble ødelagt i det 5. århundre og gjenoppbygget av maurerne og senere bygget om til kirke og gravmausoleum. 

Nord for byen ligger fjellet Hacho 559 m.oh. Noe lenger nord ligger canyonen El Chorro som er et av europas mest berømte steder for fjellklatring.

## Referanser


## Eksterne lenker
*
Wang Begravelsesbyrå

**Wang Nordstrand Begravelsesbyrå as** ble stiftet av Kristian August Lyche Wang i Christiania i 1877 under navnet **Kristiania Begravelses-Bureau** og er dermed  Norges eldste begravelsesbyrå som fortsatt eksisterer. Byråets første annonse stod på trykk i Morgenbladet 15. mai 1877. Kontor og utsalg lå fra starten av i Kirkegaten 10.

På 1600-tallet fantes ennå ingen form for begravelsesbyrå i Norge. Lokale snekkere produserte likkister for avhenting. I 1695 stiftet kjøpmenn i Christiania Store Kiøbmands Liig-Laug. Formålet var begravelse av medlemmer på en standsmessig måte. Lauget besto kun i ti år; kassabeholdningen på  speciedaler ble overdratt til Selskabet Handelens Venner, senere kjent som Oslo Handelsstands Forening.

14 år gammel kom Kristian August Lyche Wang fra Vang i Valdres til Christiania for å ta forretningsutdannelse. 35 år gammel hadde han drevet ulike virksomheter i hovedstaden, og han hadde sett behovet for profesjonell håndtering av praktiske sider ved gravferd. 
 
Etter Wangs død ble byrået omgjort til aksjeselskap med Christian Meidell som disponent. I 1951 overtok familien Palma og Torstein Schee, og byrået flyttet inn i Jacob Aalls gate 42. Magne Schee var disponent frem til 1992, Kjell Bjaanes i perioden 1992 – 96. I 1996 fusjonerte byrået med Nordstrand Begravelsesbyrå og drives nå med avdelingene Wang Nordstrand og Wang Majorstuen. Harald Schee er administrerende direktør.

**Christiania Ligkistefabrik & Begravelsesbureau** som ble etablert i 1862 av snekkermester Olavus Christiansen er imidlertid Christianias første begravelsesbyrå. Christiansen var gårdeier i Akergt 59 i Christiania og drev sitt begravelsesbyrå de første årene fra Grubbegaten 9 og senere fra Akersgaten 59. Vi kan følge byrået gjennom oppføringene i adressebok for Kristiania/Oslo. 

Olavus Christiansen averterte sin tjenester i Aftenposten. 26.juli 1903 finner man en av hans annonser. Nederst i venstre hjørne står det «etabl. 1862». I Aftenposten 14.mai 1878 står annonsene til begravelsesbyråene Wang og O. Christiansen rett under hverandre.

Snekker Edv. Hansen annonserte i Aftenposten i begynnelsen av oktober 1904 at han den 5. oktober samme år feiret sitt 25-årsjubileum som snekker hos Olavus Christiansen i Christiania Ligkistefabrik & Begravelsesbureau.

Det dukket opp flere konkurrerende begravelsesbyråer i Christiania rundt århundreskiftet. I en annonse i Aftenposten 5.juni 1904 satte O. Christiansen inn en annonse med fet ramme. Overskriften er «Chr.a ældste Ligkistefabrik og Begravelsesbureau».

Da Olavus Christiansen pensjonerte seg, ble byrået hans overtatt av disponent Carl G. Mamen og ble flyttet til Hospitalgaten 12. Christiania Ligkistefabrik og Begravelsesbyrå ble borte rundt 1930. Siste oppføring i adressebok for Oslo var i 1929. 

Olavus Christiansen var født i Enebakk i 1835 og flyttet til Christiania høsten 1853 for å skape seg en levevei.https://media.digitalarkivet.no/view/65525/37547/indv1 

## Referanser


## Eksterne lenker
*
All That Remains

**All That Remains** er et amerikansk metalcore-band fra Springfield, Massachusetts, opprettet i 1998.

## Medlemmer
* Philip Labonte – vokal (1998-)
* Mike Martin – gitar (2004-)
* Jeanne Sagan – bassgitar, vokal (2006-) 
* Jason Costa – slagverk (2007-)

### Tidligere medlemmer
* Oli Herbert – gitar (1998-2018)
* Chris Bartlett – gitar (1998-2004)
* Matt Deis – bassgitar (2003-2004)
* Josh Venn – bassgitar (2006)
* Dan Egan – bassgitar (1998-2003)
* Michael Bartlett – slagverk (1998-2006)
* Colin «Beaulieu» Conway – slagverk (2006)
* Shannon Lucas – slagverk (2006)
* Tim Yeung – slagverk (2006)

## Diskografi

## Eksterne lenker
* 
* 
* 
*
Pranab Mukherjee

**Pranab Mukherjee** (bengali: প্রনব কুমার মুখার্জী, født 11. desember 1935 i distriktet Birbhum i Vest-Bengal i Britisk India, død 31. august 2020 i New Delhi) var en indisk jurist og politiker for Kongresspartiet. Han var Indias president fra 2012 til 2017. Mukherjee hadde en rekke ministerposter og var finansminister, forsvarsminister og utenriksminister.

## Liv og virke
### Bakgrunn
Mukherjee hom fra landsbyen Mirati i det vestbengalske distriktet Birbhum. Han var sønn av Kamada Kinkar Mukherjee og hans hustru Rajlakshmi Mukherjee. Hans far var tidlig aktiv i Kongresspartiet. Hans engasjement for indisk uavhengighet førte til at han tidvis ble satt i fengsel. Senere ble han engasjert i det selvstendige Indias utenriksdepartement.

Mukherjee studerte ved Suri Vidyasagar College i Suri. Han tok mastergrad i statsvitenskap og historie i tillegg til en jussgrad (LL.B.) ved Universitetet i Calcutta.

### Politisk karriere
Mukherjee ble i 1969 innvalgt i Rajya Sabha, overhuset i Indias nasjonalforsamling, der han vant gjenvalg i 1975, 1981, 1993 og 1999. I 2004 ble han valgt til underhuset, Lok Sabha.

Fra 1982 til 1984 var han finansminister, fra 1995 til 1996 utenriksminister, fra 2004 til 2006 forsvarsminister og fra 2006 til 2009 utenriksminister. Fra 2009 til 2012 var han finansminister i regjeringen til Manmohan Singh.

#### President
Mukherjee ble i 2012 nominert til Indias presidentembete og forlot derfor finansministerposten. I valget møtte han opposisjonskandidaten P. A. Sangma. Mukherjee vant valget. Han ble 25. juli 2012 innsatt som Indias president. Mukherjee etterfulgte Pratibha Patil i presidentembetet.

Han ble i 2017 etterfulgt som president av Ram Nath Kovind.

### Død
Tidlig i august 2020 ble Mukherjee innlagt på sykehus etter et fall på badet i New Delhi. Den 10. august ble han diagnostisert med covid-19. Han døde den 31. august 2020, i en alder av 84 år.

## Referanser


## Eksterne lenker
* Profil på nettstedet til Lok Sabha
Kristian August Lyche Wang

**Kristian August Lyche Wang** (1842–1903) stiftet i 1877 Norges første begravelsesbyrå i Christiania under navnet *Kristiania Begravelses-Bureau*, som senere endret navn til Wang begravelsesbyrå. 
 
14 år gammel kom han til Christiania fra Vang i Valdres for å ta forretningsutdannelse. Wang startet begravelsesbyrået som 35-åring fordi  han så behovet for profesjonell bistand ved begravelser. 

## Referanser
Yoweri Museveni

**Yoweri Kaguta Museveni** (født 15. august 1944) er politiker og president i Uganda. 

## Liv
Museveni ble med i Milton Obotes militær etterretningstjeneste i 1970. Da Idi Amin kuppet seg til makten et år senere, måtte han flykte til Tanzania. I eksil dannet han sin egen motstandsgruppe (Front for National Salvation (FRONASA)), men samarbeidet med andre motstandsgrupper under krigen mellom Uganda og Tanzania i 1979; motstandsgruppene deltok her på Tanzanias side. Etter at man hadde fjernet Amin ble hans frihetskjempere del av den ugandiske armeen, men forble lojal mot Museveni. 

Etter å ha vært del av regjeringen på ulike posisjoner trakk han seg tilbake til en del av landet der hans stamme hadde kontroll og ledet en geriljakamp mot Obotes nye regjering ifra 1981 og hans etterfølger fra 1985, Tito Okello. I januar 1986 inntok Museveni hovedstaden Kampala og ble tatt i ed som han president i Uganda 29. januar. 

### Presidentskap
Etter nesten 20 år med vanstyre forsøkte Museveni å gi sin regjering en bred etnisk base og forhindre fraksjonering. Han fikk bred støtte internasjonalt. I forhold til hans forgjengere ble landet roligere og utviklet seg stort sett positiv. Han har problemer med interne konflikter, særlig med acholi-folkegruppen i nord og deres svært kontroversielle Herrens motstandsarmé. dessuten deltok Uganda under hans ledelse i den første og andre Kongokrigen. 

Hans presidentskap fikk demokratisk legitimering i 1996, da han vant presidentvalget med 74% av stemmene. Valget ble betegnet som gyldig av internasjonale observatører. I 2001 ble han gjenvalgt med 69% av stemmene. Foran valget i 2006 endret han grunnloven slik at han kunne bli gjenvalgt for tredje gang. I begge disse valgene var resultatet mer omstridt enn i 1996. Ved valget i 2021 vant Museveni med 58,64 % av stemmene mot opposisjonskandidaten Bobi Vines 34,83 %, men også ved dette valget er det satt fram påstander om valgjuks.

Internasjonalt har Musevenis regjering blitt anerkjent for sitt suksessrike engasjement mot HIV-epidemien, relativ vellykket økonomisk politikk og relativ pressefrihet.

## Referanser
Changeling

***Changeling*** er en amerikansk dramafilm fra 2008 regissert av  Clint Eastwood og skrevet av J. Michael Straczynski. Filmen begynner i 1928 i Los Angeles og forteller en historie som er basert på en virkelig hendelse. 

## Handling
Filmen handler om en mor (spilt av Angelina Jolie) og hennes sønn som en dag forsvinner. Senere kommer en gutt tilbake som politiet mener er hennes ekte sønn, selv om moren nekter for det. For å slippe å høre på henne sender politiet moren på et sinnssykehus. Hendelsene som er skildret i filmen henger tett sammen med «*Wineville Chicken Coop Murders*», en sak fra 1928 hvor en mann kidnappet og drepte adskillige barn. *Changeling* tar opp temaer som kvinners avmakt og korrupsjon i offentlige myndigheter. Filmen er laget av Imagine Entertainment og Malpaso Productions for Universal Pictures.

Filmen hadde premiere første gang i USA 24. oktober 2008 og i Norge 30. januar 2009. Den offisielle premiere fant imidlertid sted under Cannes filmfestival 20. mai 2008.

## Skuespillere
* Angelina Jolie som Christine Collins
* John Malkovich som Gustav Briegleb
* Jeffrey Donovan som politibetjent J.J. Jones
* Michael Kelly som etterforsker Lester Ybarra
* Colm Feore som politi-sjef James E. Davis
* Jason Butler Harner som Gordon Stewart Northcott
* Eddie Alderson som Sanford Wesley Clark
* Amy Ryan som Carol Dexter
* Geoff Pierson som Sammy "S.S." Hahn
* Denis O'Hare som Dr. Jonathan Steele
* Frank Wood som Ben Harris
*  som Dr. Earl W. Tarr
* Reed Birney som ordfører George E. Cryer
* Gattlin Griffith som Walter Collins
* Dale Dickey som en pasient.

## Referanser


## Eksterne lenker
* 
* 
*
Reising M50

**Reising M50** er en amerikansk maskinpistol fra 1940 produsert av Harrington & Richardson.

Den ble designet av Eugene Reising i 1940. Det ble produsert to versjoner under andre verdenskrig, **M50** og **M55** med foldestokk. Over 100&nbsp;000 våpen ble bestilt, og de ble brukt av United States Navy, United States Marine Corps og United States Coast Guard, og noen gikk til Canada, Sovjetunionen, og andre land.

Selv om den er karakterisert som en maskinpistol så ble den designet som en kompakt halvautomatisk karabin, med mulighet for helautomatisk ild.

Våpenet har vært brukt i Sjøheimevernet.

## Varianter
***M50** – standardmodell i kaliber .45 ACP
***M55** – med foldestokk i kaliber .45 ACP
***M60** – halvautomat i kaliber .45 ACP (begrenset antall)
***M65** – halvautomat i kaliber .22 Long Rifle (begrenset antall)

## Referanser
August Vilhelm av Preussen

**August Wilhelm Heinrich Günther Viktor prins av Preussen** (født 29. januar 1887 i Potsdam, død 25. mars 1949 i Stuttgart) var den fjerde sønnen til den tyske keiser Wilhelm II og hans hustru Auguste Viktoria av Tyskland. Han ble kalt «Auwie» innen familien. Han involverte seg sterkt i den nazistiske bevegelsen i Tyskland og ble Obergruppenführer i SA.

Han studerte statsvitenskap i Bonn, Berlin og Strasbourg fram til 1907.

Han giftet seg 22. oktober 1908 i Berliner Stadtschloss med sin kusine på morssiden, prinsesse Alexandra av Schleswig-Holstein-Sonderburg-Glücksburg (1887–1957). De fikk sønnen prins Alexander Ferdinand (1912–1985), men ekteskapet endte i skilsmisse i 1920.

Han deltok i første verdenskrig og engasjerte seg etter denne i den konservative veteranorganisasjonen Stahlhelm, Bund der Frontsoldaten.

På 1930-tallet engasjerte August Wilhelm seg, mot farens vilje, sterkt i NSDAP og fra 1933 i Sturmabteilung, hvor han etter hvert fikk graden SA-Obergruppenführer som er den nest høyeste graden i SA. Etter å ha kommet med noen kritiske bemerkninger om Joseph Goebbels til Adolf Hitler i 1942, mistet han Hitlers tillit.

Etter andre verdenskrig ble han arrestert og satt tre år i amerikansk krigsfangenskap. Han ble i denne perioden syk, og døde på sykehus i Stuttgart året etter at han ble løslatt.

## Referanser


## Eksterne lenker
*
Boye

**Boye** kan blant annet vise til:

* Boye (navn), et fornavn.
* Boye (Baoding), et fylke i Kina.

**Et slektsnavn**
* Knut Boye, norsk siviløkonom
* Thorvald Boye, norsk høyesterettsdommer
* Olaf Boye, norsk arkitekt
* Mathias Andreas Boye, norsk skolemann, tollkasserer og politiker.
* Peter Christian Boye, norsk prest og politiker
* Thore Albert Boye, norsk diplomat
* Karin Boye, svensk forfatter
* Engelbreth Boye, danskfødt skolemann
* Jan Boye, dansk lege og politiker
* Casper Johannes Boye, dansk salmedikter
* Fredrik Boye, dansk salmedikter
* Vilhelm Boye, dansk arkeolog
* Birgitte Cathrine Boye, dansk salmedikter
Boye (navn)

**Boye** er et mannsnavn som muligens har opprinnelse i norrøne *bogi*, «bue».

*Boye* har norsk navnedag 5. oktober.

*Boye* er også et etternavn.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Boye Bjerkholt, norsk politiker
* Boye Brogeland, norsk profesjonell bridgespiller
* Boye Ullmann, norsk fagforeningsleder
* Boye Ølstøren, norsk kusk

## Referanser


## Eksterne lenker
*
Lützow-Holmbukta

**Lützow-Holmbukta** er en bukt i Antarktis, beliggende mellom Prins Harald Kyst og Kronprins Olav Kyst i Dronning Maud Land. Den er om lag 200 km bred og ligger øst for Riiser-Larsenhalvøya og vest for øygruppen Flatvær.

Bukta ble oppdaget i februar 1931 av Hjalmar Riiser-Larsen som foretok flyrekognosering i området under den fjerde Norvegia-ekspedisjonen som var finansiert av Lars Christensen. Den er oppkalt etter Finn Lützow-Holm som deltok på flere av Christensens ekspedisjoner til Antarktis.

Japans hovedbase i Antarktis, Syowa, ligger på Ongul, den største øya i Flatvær.

## Referanser


## Eksterne lenker
* Kart over Lützow-Holmbukta . MSN Encarta
Soundgarden (selskap)

**Soundgarden** AS er en norsk landsdekkende forhandler innen lyd- og bildeprodukter, med 17 fysiske butikker i tillegg til en nettbasert handelsplattform.

Selskapets opprinnelse kan spores tilbake til 1994, da Hi-Fi Center etablerte sine første filialer i Bergen, Trondheim, Stavanger og Drammen. I løpet av de påfølgende årene opplevde virksomheten en gradvis ekspansjon, og ved et tidspunkt talte kjeden totalt 16 butikker.

Den 1. juni 2008 ble det gjennomført en strategisk rebranding, der Hi-Fi Center endret navn til Soundgarden. Navnebyttet markerte en ny fase i selskapets markedsposisjonering og visuelle identitet.

I 2015 ble Soundgarden fusjonert med elektronikkjeden Spaceworld, og det nye selskapet opererte under navnet Spaceworld Soundgarden. Fusjonen representerte et forsøk på å styrke konkurransekraften i et stadig mer krevende marked.

Til tross for intensjonen om å skape synergieffekter og oppnå økt markedsandel, resulterte de påfølgende årene i økonomiske underskudd. Dette ledet til at kjeden gikk konkurs. Etter konkursbehandlingen ble Soundgarden relansert med sitt opprinnelige konsept, mens Spaceworld-merkevaren ble avviklet.  

## Referanser


## Eksterne lenker
*
18. SS-frivillige-pansergrenaderdivisjon «Horst Wessel»

**18. SS-frivillige-pansergrenaderdivisjon «Horst Wessel»** ble dannet rundt en enhet fra 1. SS-infanteribrigade og besto vesentlig av folketyskere fra Ungarn og av tidligere SA-medlemmer. Den ble brukt i tjeneste mot partisaner før den ble sendt til Østfronten, bortsett fra ett regiment som bekjempet et opprør i Slovakia i august 1944. Divisjonen deltok i tilbaketoget fra Østfronten gjennom Ungarn til den ble ødelagt i Tsjekkoslovakia.

Divisjonen var oppkalt etter SA-mannen Horst Wessel, en av de nasjonalsosialistiske martyrene som ble drept i 1930 og som skrev kampsangen «Die Fahne Hoch», senere kalt Horst-Wessel-Lied.

## Kommandanter
*SS-Brigadeführer August Wilhelm Trabant (25. januar 1944 – 3. januar 1945)
*SS-Gruppenführer Josef Fitzthum (3. januar 1945 – 10. januar 1945)
*SS-Oberführer Georg Bochmann (10. januar 1945 –  mars 1945)
*SS-Standartenführer Heinrich Petersen (mars 1945 – 8. mai 1945)

## Kampområder
*Ungarn (januar 1944 – juli 1944)
*Østfronten (juli 1944 – oktober 1944)
*Polen og Tsjekkoslovakia (oktober 1944 – mai 1945)


Fil:Bundesarchiv Bild 101III-Adendorf-093-26, Georg Bochmann.jpg|Georg Bochmann, sjef fra 10. januar - mars 1945

## Litteratur
* Thomas Casagrande: *Die Volksdeutsche SS-Division „Prinz Eugen”. Die Banater Schwaben und die nationalsozialistischen Kriegsverbrechen.* Campus, Frankfurt 2003, ISBN 3-593-37234-7.
* Martin Cüppers: *Wegbereiter der Shoah. Die Waffen-SS, der Kommandostab Reichsführer SS und die Judenvernichtung 1939–1945* 2. Auflage, Primus Verlag, Darmstadt 2011, ISBN 3-896-78758-6.
* Rolf Michaelis: *Die Panzergrenadier-Divisionen der Waffen-SS.* 2. Auflage, Michaelis, Berlin 1998, ISBN 3-930849-19-4.
* Karl H. Thiele: *Beyond „Monsters“ and „Clowns“. The Combat SS. De-mythologizing Five Decades of German Elite Formations.* University Press of America, Lanham 1997, ISBN 0-7618-0529-X.
* Gordon Williamson: *Waffen-SS. Vol. 3, 11. – 23. Divisions.* Osprey, Oxford 2004, ISBN 1-84176-591-0.
* Georg Tessin: *Verbände und Truppen der deutschen Wehrmacht und Waffen-SS im Zweiten Weltkrieg 1939–1945*. Band 4. Die Landstreitkräfte 15–30. 2. Auflage. Biblio-Verlag, Osnabrück 1976, ISBN 3-7648-1083-1.
Skyte- og vinterskolen for infanteriet

**Skyte- og vinterskolen for infanteriet (SVI)** var en norsk militæravdeling med skole for videreutdanning av infanteribefal som ansvarsområde. Den ble etablert i 1861 og nedlagt i 2004.  Skolen holdt kurs i vinterkrigføring og opplæring av alliert personell. Skolen hadde i forskjellige perioder fagansvaret for infanteristrid, infanterivåpen, jeger- og patruljetjeneste, vintertjeneste, strid i bebygd område, nærkamp og overlevelse. Disse fagområdene ble overtatt av Hærens transformasjons- og doktrinekommando (TRADOK) (senere Hærens våpenskole), og Forsvarets vinterskole (FVS) ble opprettet.

## Historie
Skyte- og vinterskolen ble etablert 21. august 1861 som *Instructionsskole i Skiveskydning*, men den var fra starten av ingen fast institusjon.  Den ble flyttet til Terningmoen leir i 1896, og ble fra 1902 en fast institusjon med egen sjef og faste instruktører.  Med Hærordningen av 1927 ble stillingen som sjef kombinert med stillingen som generalinspektør for Infanteriet.

I 1932 ble Infanteriets skyteskole og Infanteriets vinterskole slått sammen til Skyte- og vinterskolen for infanteriet.  Etter andre verdenskrig ble skolen igjen en selvstendig institusjon. I 1955 ble Hærens fjellskole opprettet, og senere slått sammen med Skyte- og vinterskolen.

I 1984 fikk Infanteriregiment nr. 5 (IR5) det forvaltningsmessige ansvaret for Terningmoen, og skolen ble faglig lagt under Infanteriinspektøren. 1. august 2002 trådte den nye hærorganisasjonen i kraft, og da Oppland regiment/Infanteriinspektøren ble nedlagt 6. september 2002 ble kommandoen for skolen overført til Kampinspektøren.

SVI ble lagt ned i 2004, men oppgavene er videreført i Forsvarets vinterskole.

## Kilder
* Forsvarsnett: ''Slutt på Skyte- og vinterskolen''
Bjørnar Alseth

**Bjørnar Alseth** (født 14. januar 1965) er forsker ved Universitetet i Oslo med doktorgrad om barns læring av matematikk.

Han har arbeidet lenge med allmennlærerutdanning og var leder av læreplangruppa i matematikk til Kunnskapsløftet 2006. Bjørnar er en erfaren kursholder.  Han er også medforfatter på matematkkverket Multi.

## Eksterne lenker
* Presentasjon på Gyldendals nettsider
Østhandelskammeret

**East CCI of Norway / Østhandelskammeret** (tidligere **Norsk-Russisk Handelskammer**) var et bransjeuavhengig handelskammer som ble opprettet 20. oktober 2003 i Oslo av 18 norske og to russiske bedrifter. 

Per 2022 hadde foreningen omtrent 110 medlemmer fra ulike sektorer, blant dem Equinor og Jotun.

## Tjenester og publikasjoner
Kammeret tilbyr medlemmene regelmessig nettverksmøter  samt et par årlige sosiale arrangement i hovednettverksarenaen i Oslo. 

Kammeret pleide regelmessig kontakt med utenriks- og handelsmyndigheter i regionen og var deltaker i offisielle møter, samt i eventuelle bilaterale kommisjoner. 

## Navnebytter
Som følge av Russland invasjon av Ukraina i 2022 og omfattende sanksjoner mot Russland som gjorde handel komplisert, besluttet styret å utvide foreningens markedsområder til også å omfatte Nord-, Sentral og Sørøst-Europa, Baltikum og land i det tidligere Sovjetunionen.

En ekstraordinær generalforsamling besluttet 27. september 2022 å omdøpe NRCC til «Norsk Østhandelskammer». I mai 2023 justerte en ekstraordinær generalforsamling i kammeret det endelige navnet til «Østhandelskammeret».

## Kontorer
I 2006 etablerte organisasjonen et representasjonskontor i Moskva. Dette ble lagt ned i desember 2015 som følge av sterkt redusert samhandel som følge av Russlands anneksjon av Krim i 2014. 

I 2021 ble det etablert et regionskontor i Kirkenes som ble avviklet i 2023.

## Referanser


## Eksterne lenker
* Norsk-Russisk Handelskammer (engelsk)
* Norsk-Russisk Handelskammer (russisk)
Risøya

**Risøya**, **Risøy** eller **Risøyni** er navnet på mange øyer, holmer og steder i Norge:
*Risøya (Tromsø) &ndash; ei øy i Tromsø kommune i Troms
*Risøy (Tromsø) &ndash; ei grend på Risøya i Tromsø
*Risøy &ndash; ei lita øy i Risøysundet i Nordland
*Risøyan &ndash; ei mindre øygruppe i Hamarøy kommune i Nordland
*Risøya (Vega) &ndash; ei øy i Vega kommune i Nordland
*Risøya (Brønnøy) &ndash; ei øy i Brønnøy kommune i Nordland
*Risøya (Frøya) &ndash; ei øy i øygruppa Froan i Frøya kommune i Sør-Trøndelag
*Risøya (Vågsøy) &ndash; ei øy i Vågsøy kommune i Sogn og Fjordane
*Risøyni (Lindås) &ndash; ei øy og ei grend i Lindås kommune i Hordaland
*Risøya (Bømlo) &ndash; ei øy i Bømlo kommune i Hordaland
*Risøy (Haugesund) &ndash; ei øy i Haugesund kommune i Rogaland
*Risøya (Tvedestrand) &ndash; ei øy i Tvedestrand kommune i Aust-Agder
*Risøy Folkehøyskole &ndash; en kristen folkehøyskole i Tvedestrand i Aust-Agder
*Risøya (Risør) &ndash; ei øy i Risør kommune i Aust-Agder
*Risøy (Kragerø) &ndash; ei øy i Kragerø kommune i Telemark
*Risøya (Larvik) &ndash; ei halvøy ved Stavern i Larvik kommune i Vestfold
Jostein Olseng

**Jostein Olseng** (født 1977) er en norsk journalist og medieleder. Han er fra 2025 eksternsjef i NRK. Han er utdannet journalist.

Olseng jobbet i tv-produksjonsselskapet Mastiff fra 2002 til 2025, de siste seks årene som daglig leder. Olseng hadde før dette ulike leder- og innholdsroller i selskapet, og var frem til 2007 reporter og vaktsjef i *[[Aktuelt (TVNorge)|Aktuelt]] på [[TVNorge]]*.

Før 2002 arbeidet han med nyheter for lokal-tv og -radio i Østfold. 

## Referanser
Multi

**Multi** er Gyldendals matematikkverk for grunnskolens 1.-7. trinn. Forfattere er: Bjørnar Alseth, Ann-Christin Arnås og Mona Røsseland. Multi 3. utgave er revidert i tråd med Læreplan i matematikk 1.–10. trinn (MAT01‑05) fra 2020.  

I Multi finnes varierte aktiviteter og oppgaver som gir rom for utforsking og setter i gang matematiske samtaler. Du kan velge mellom bøker - Multi Elevbok, Multi Øvebok og Multi Lærerens bok - eller du kan bruke den digitale versjonen Multi Skolestudio. I tillegg kan du supplere med digitale verktøyene Multi Smart Øving og Multi Smart Vurdering. I Multi Smart Øving tilpasses oppgavene til hver enkelt elev, umiddelbart og underveis i arbeidet. Eleven får alltid utfordringer tilpasset sitt nivå og hjelp til å tette kompetansehull. Multi Smart Vurdering er et vurderingsverktøy for 1.-7. trinn. Det består av en prøvemodul for elevene og en oppfølgingsmodul for læreren. Prøvene gjennomføres hvert halvår. 

## Kilder
* Nasjonalt senter for matematikk i opplæringen
*Læreplan i matematikk 1.–10. trinn (MAT01‑05)

## Eksterne lenker
* Gyldendal Multi
*Multi Smart Øving
Ellen Anete Hætta

**Ellen Anete Hætta** (født 25. mars 1973) er en norsk politiker fra Kautokeino.

Hun representerer Kautokeino Fastboendes Liste, og er én av partiets tre representanter i kommunestyret i Kautokeino for perioden 2007-11. 

Hætta er første vararepresentant for Isak Mathis O. Hætta på Sametinget for perioden 2005-09.

## Referanser
Norwegian Archaeological Review

***Norwegian Archaeological Review*** (forkortet NAR) er et norsk arkeologisk forskningstidsskrift. Tidsskriftet ble startet opp i 1968 etter en idé av arkeologen Bjørn Myhre, som også var første sjefredaktør. Siden 2008 har NAR blitt utgitt av forlaget Routledge.

Tidligere sjefredaktører:
*1968-1978: Bjørn Myhre (UiB);
*1978-1982: Svein Indrelid (UiB);
*1982-1984: Olav Sverre Johansen (UiT);
*1984-1990: Bjørn Myhre (UiO);
*1990-1996: Ericka Engelstad (UiT);
*1996-2001: Christopher Prescott (UiO);
*2001-2010: Hein Bjartmann Bjerck (NTNU)
* 2010-20?? Knut Andreas Bergsvik (UiB)
* 20?? - Charlotte Damm (UiT)

Tidsskriftet er klassifisert på nivå 1 i CRISTIN. 

## Referanser
 



## Eksterne lenker
* 
* NAR på Informaworld
* Siterte artikler fra NAR i Google Scholar
Vegas (film)

***Vegas*** er en norsk film som hadde premiere 25. september 2009. Den ble regissert av Gunnar Vikene, og dette var hans tredje langfilm. Vikene har også skrevet manus, sammen med Torun Lian.

Helge Jordal i rollen som Reidar er hans første langfilm på ti år.

## Handling
Du kan aldri velge din egen familie, men du kan velge dine venner. Filmen følger historien om Thomas, Marianne og Terje, tre tenåringer uten noe å finne på. Etter å ha vært vitne til at moren hans ble banket opp, blir Thomas sendt til et krisesenter for ungdommer. Ingen vil fortelle ham hvor broren hans befinner seg, men Thomas lover å finne ham igjen.

Ved dette tilfluktsstedet møter Thomas blant annet Marianne og Terje. De tre ungdommene opplever snart at de deler samme drømmer, og sammen legger de ut på en reise hvor de opplever både kjærlighet, hat og tillit. Ingen av dem ender opp der de egentlig planla å være, men alle finner seg etter hvert nye hjem.

## Rolleliste

* Anders Baasmo Christiansen – Thorstein
* Helge Jordal – Reidar
* Karoline Stemre – Marianne
* Kyrre Haugen Sydness – Roger
* Eindride Eidsvold – Johannes
* Sindre Kvalvåg Jacobsen – Terje
* Ellen Birgitte Winther – Lillian
* Jørgen Hausberg Nilsen – Thomas
* Stig Amdam – Fredrik
* Henriette Slorer – Gro
* Jakob Husa Moldestad – Daniel

## Referanser


## Eksterne lenker
* 
* 
*
Tidsskrift for rettsvitenskap

***Tidsskrift for rettsvitenskap*** (ofte forkortet ***TfR***) er et nordisk vitenskapelig tidsskrift som har som målsetning å være et organ for nordisk rettsvitenskap. Foruten å publisere artikler på et høyt vitenskapelig nivå, legger tidsskriftet stor vekt på å bringe informasjon om ny juridisk litteratur gjennom litteraturstudier, bokanmeldelser og boklister.

Tidsskriftet ble etablert i 1888 av Francis Hagerup for å «danne et bindeled saavel mellem retsforskningen i de nordiske land som mellem denne og retsvidenskabens bevægelser i udlandet», og tidsskriftet ble rask det ledende juridiske tidsskrift i Norden. Tidsskriftet hadde 125-årsjubileum i 2013.

Tidsskriftet utgis av Universitetsforlaget og er tilgjengelig elektronisk på tidsskriftdatabasen Idunn.no. Tidsskriftet er klassifisert som et nivå 2-tidsskrift, det høyeste kvalitetsnivået, i Norsk vitenskapsindeks.

Tidsskriftets navn ble skrevet *Tidsskrift for Retsvidenskab* i perioden 1888–1932 og *Tidsskrift for Rettsvidenskap* i perioden 1932–1939.

En artikkel publisert i *Tidsskrift for rettsvitenskap* har mottatt den nordiske prisen Årets tidsskriftartikkel, Gøran Østerman Thengs' artikkel «En standardtilnærming til Grunnloven § 112» (2017).

## Redaktører
*Francis Hagerup, 1888–1921
*Fredrik Stang, 1922–1936
*Ragnar Knoph, 1937–1938
*Erik Solem, 1939–?
*Carl Jacob Arnholm, 1950–1962
*Carsten Smith, 1963–1973
*Birger Stuevold Lassen, 1974–1999
*Magnus Aarbakke, 1974–2001
*Viggo Hagstrøm, 1997–2012
*Erling Johan Hjelmeng, fra 2010
*Benedikte Moltumyr Høgberg, fra 2014
*Erling Johan Hjelmeng, fra 2021

## Referanser


## Eksterne lenker
* 
* idunn.no Tidsskrift for rettsvitenskap  artikler i fulltekst, etter 2002. (Abonnementstjeneste)
The Crying Light

***The Crying Light*** er Antony and the Johnsons tredje musikkalbum.

## Sporliste
*Skrevet av Antony Hegarty der annet ikke er angitt.
# «Her Eyes Are Underneath the Ground» (Antony & Nick Hegarty)
# «Epilepsy Is Dancing» 
# «One Dove» (Antony Hegarty, Barry Reynolds)
# «Kiss My Name»
# «The Crying Light»
# «Another World»
# «Daylight and the Sun»
# «Aeon»
# «Dust and Water»
# «Everglade»

## Eksterne lenker
*
Samer bosatt i Sør-Norge

**Samer bosatt i Sør-Norge** (Sámit Mátta/Lulli-Norggas) er et politisk parti som stilte til valg til Sametinget i 2005 og fikk en representant, Johan Mikkel Sara. 

Ved sametingsvalget i 2005 fikk Arbeidarpartiet og Norske Samers Riksforbund like mange representanter (18), og syv småparti fikk en representant hver. Fire av disse, den såkalte *firerbanden* (Samer bosatt i Sør-Norge, Samefolkets parti, Senterpartiet og Flyttsamelista), støttet NSR mot at de fikk gjennomslag for visse krav, både med hensyn til politikk og posisjoner. Bl.a. fikk *Samer bosatt i Sør-Norge* visepresidentposten.
Nordkalottfolket

**Nordkalottfolket**, tidligere **Finnmarkslista**, er et norsk politisk parti som er representert på Sametinget, Troms fylkesting og Finnmark fylkesting.

I nåværende periode (2021–2025) har partiet ni representanter på sametinget. Partiet fikk også inn sju representanter på Finnmark fylkesting og en representant i Troms fylkesting.

Toril Bakken Kåven stiftet partiet og var leder frem til juni 2022. Arne Kristian Vestre ble valgt som ny partileder i juni 2022. Vibeke Larsen er sittende partileder, valgt på landsmøtet 2024.

## Politikk
Nordkalottfolkets verdigrunnlag fokuserer på likeverdighet mellom kulturer og nærhet til naturen. Partiet anerkjenner tre opprinnelige kulturer i nord; nordmenn, samer og kvener, og deres politikk er utviklet med utgangspunkt i disse kulturene. De vektlegger bærekraftig bruk av naturressurser som grunnlag for arbeidsplasser, kultur og identitet. Videre fremhever de viktigheten av reell medbestemmelse og samarbeid i beslutningsprosesser for å sikre eierskap til utviklingen i nord. 

Nordkalottfolket arbeider for å styrke tilstedeværelsen og sikre trygge samfunnsliv i nord, med fokus på utdanning og attraktive arbeids- og boområder for fremtidige generasjoner.
## Sametingsrepresentanter

## Fylkestingsrepresentanter i Finnmark fylkesting

### '''Faste representanter''' '''2023-2027'''
Magne Ek, Alta

Thomas A Mølmann, Hammerfest

Kjetil Romsdal, Alta

Geir Thrane, Kirkenes

Tordis Opdahl, Lakselv

Dagny Olaussen, Hammerfest

Jan-Arvid Arnesen, Alta

## Fylkestingsrepresentanter i Troms fylkesting

### '''Faste representanter''' '''2023-2027'''
Torill Bakken Kåven

## Referanser


## Eksterne lenker
* Nordkalottfolkets verdigrunnlag
*
SimCity Creator

***SimCity Creator*** er et videospill i Sim spill serien av utviklet av Hudson og utgitt av Electronic Arts. Det ble sluppet ut på Nintendo Wii i september 2008.

## Eksterne lenker
* Aftenbladet om Sim City Creator
Alfred A. Tomatis

**Alfred A. Tomatis** (1920–2001) var en internasjonalt kjent Øre-nese-hals-lege og oppfinner. Han mottok sin doktorgrad i medisin fra Paris School of Medicine. Hans teorier innenfor alternativ medisin om hørsel er kjent som Tomatis metode eller Audio-Psycho-Phonology (APP). 

## Referanser


## Eksterne lenker
* Om tomatismetoden fra Nasjonalt informasjonssenter for alternativ behandling (NIFAB)
* https://web.archive.org/web/20090305052226/http://www.vanderbilt.edu/AnS/psychology/health_psychology/TOMATIS.html Article on Tomatis by Jill Lawton with bibliographic references
Nyhavn 17

***Nyhavn 17*** er en dansk filmkomedie fra 1933 regissert av George Schnéevoigt.

## Handling
Filmen starter en tidlig søndag morgen, da ekspeditrisen Primula Rask (Karina Bell) på vei til arbeid på sykkel, blir truffet av en ung mann (Sigfred Johansen) som er ute og kjører med sin forlovede (Lili Lani). Det viser seg at Primula er uekte datter av stormagasindirektøren Theodor Falk (Frederik Jensen). Hun forelsker seg i den ung mannen, og han forelsker seg også i henne, og så skyter handlingen fart, men alt ender som det skal i en folkekomedie.

## Rolleliste

## Referanser


## Eksterne lenker
*
Kari, Per og Søren på bytur

**Kari, Per og Søren på bytur** er den første norskskrevne tegneserien. Den ble skrevet av Nanna With (datter av Richard With) i samarbeid med tegneren Gunnar Tandberg, og ble trykket i magasinet *[[For Hus og Hjem]]* en periode i 1912–1913. I 1914 kom den daglig på trykk i *Utstillingsavisen*.

I 1913 utga With og Tandberg også samlingen «Kari, Per og Søren paa besøk i hovedstaden og paa reise til Amerika».

Tegninger med den samme streken som i disse tegneseriene ble også benyttet av Porsgrund Porselænsfabrik som dekor på et dukkeservise.

## Referanser